Мы махуэхэм
Жэпуэгъуэм и 15, щэбэт
Зи нэхэм ямылъагъухэм я дунейпсо махуэщ
Iэхэр тхьэщIыным и дунейпсо махуэщ. ООН-м и Сабий фондым къыхилъхьэри, а махуэр 2008 гъэм ягъэувауэ щытащ, къабзагъэм узыншагъэм дежкIэ мыхьэнэшхуэ зэриIэм цIыхухэм иджыри зэ гу лърагъэтэн мурадкIэ.
Къуажэм щыпсэу цIыхубзхэм я дунейпсо махуэщ. Дунейм цIыхуу тетым я Iыхьэ плIанэр къуажэдэс цIыхубзщ — аращ абыхэми махуэ хэха яхуэфащэу къыщIалъытар.
1967 гъэм Индыл и Iуфэм иIэ Iуащхьэм — Мамаев курган жыхуаIэм — деж щагъэуващ Сталинград щекIуэкIа зауэм лIыхъужьыгъэ къыщызыгъэлъэгъуахэм хуащIа фэеплъыр.
1990 гъэм Горбачев Михаил Нобель и саугъэтыр къыхуагъэфэщащ.
Урыс усакIуэ цIэрыIуэ, тхакIуэ Лермонтов Михаил къызэралъхурэ илъэс 202-рэ ирокъу.
Совет тхакIуэ, журналист Ильф Илья къызэралъхурэ илъэси 119-рэ ирокъу.
Тхыдэ щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ ТекIуий Анатолий къызэралъхурэ илъэс 86-рэ ирокъу.
УФ-м щIыхь зиIэ и артист, Абхъазым и цIыхубэ артист, КъБР-м, Абхъаз Республикэм я Къэрал саугъэтхэм я лауреат Мысостышхуэ Пщызэбий къызэралъхурэ илъэс 81-рэ ирокъу.
КъБР-м и цIыхубэ тхакIуэ, УФ-м щэнхабзэмкIэ щIыхь зиIэ и лэжьакIуэ, щIэныгъэлI IутIыж Борис къызэралъхурэ илъэс 76-рэ ирокъу.
Рок-музыкант, тхакIуэ, «Наутилус Помпилиус» гупыр къызэзыгъэпэща Бутусов Вячеслав и ныбжьыр илъэс 55-рэ ирокъу.
УэрэджыIакIуэ, актёр, УФ-м и цIыхубэ артист Басков Николай и ныбжьыр илъэс 40 ирокъу.
Урысей теннисисткэ, Олимп джэгухэм (2008 гъэ) я чемпионкэ Дементьевэ Еленэ и ныбжьыр илъэс 35-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх тIэкIу къыщешхынущ. Хуабэр махуэм градуси 8 — 9, жэщым градуси 5 — 6 щыхъунущ.
Жэпуэгъуэм и 16, тхьэмахуэ
Ерыскъым и дунейпсо махуэщ
Анестезием и дунейпсо махуэщ
Гъуэгу хозяйствэм и лэжьакIуэхэм я махуэщ
1962 гъэм лэжьэн щIидзащ «Юность» радиостанцым.
1964 гъэм Китайм япэ атомнэ бомбэр щагъэунэхуауэ щытащ. Ар къыщагъэуащ Лобнор гуэлым пэмыжыжьэу иIэ полигоным.
1991 гъэм Налшык щызэхэтащ КъБР-м ис лъэпкъхэм я нэхъыжьыфIхэм я съезд.
Каир къыщалъхуа адыгэ тхакIуэ цIэрыIуэ, «хьэрып усакIуэхэм я пащтыхьу» къалъытэ Шэукъий Ахьмэд къызэралъхурэ илъэси 146-рэ ирокъу.
ТхакIуэ, зэдзэкIакIуэ, филологие щIэныгъэхэм я доктор, КъБКъУ-м и профессор Къардэн Бубэ къызэралъхурэ илъэс 99-рэ ирокъу.
Филологие щIэныгъэхэм я доктор, КъБКъУ-м и профессор, ЩIДАА-м и академик, КъБР-м щэнхабзэмкIэ щIыхь зиIэ и лэжьакIуэ, литературовед, критик, публицист ТIымыжь Хьэмыщэ и ныбжьыр илъэс 61-рэ ирокъу.
Техникэ щIэныгъэхэм я доктор, КъБКъМУ-м и профессор, ЩIДАА-м и академик ШэджыхьэщIэ Юрий и ныбжьыр илъэс 55-рэ ирокъу.
Оперэ уэрэджыIакIуэ, УФ-м и цIыхубэ артист Хворостовский Дмитрий и ныбжьыр илъэс 54-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ, жэщым къешх-къесу щыщытынущ. Хуабэр махуэм градуси 3 — 5, жэщым градуси 2 — 3 щыхъунущ.
Жэпуэгъуэм и 17, блыщхьэ
Къулейсызыгъэм ебэныным и дунейпсо махуэщ
1740 гъэм Петропавловск-Камчатский къалэм и лъабжьэр ягъэтIылъащ.
1902 гъэм Детройт (США) къалэм къыщыщIагъэкIащ япэ «Кадиллак» автомобилыр.
1905 гъэм Урысейм и япэ Къэрал Думэр зэхыхьащ.
1938 гъэм СССР-м и Совет Нэхъыщхьэм и Президиумым и УнафэкIэ ягъэуващ «Хахуагъэм папщIэ» медалыр.
1945 гъэм СССР-м къыхагъэхьащ Кёнигсберг къалэр, абы къедза щIыналъэхэри щIыгъуу.
1961 гъэм Къэрал Кремль Уардэунэр къызэIуахащ. 1992 гъэ пщIондэ абы зэреджэу щытар Съездхэм я Кремль Уардэунэ жиIэущ.
Маршал, Совет Союзым тIэунейрэ и ЛIыхъужь Гречкэ Андрей къызэралъхурэ илъэси 111-рэ ирокъу.
Техникэ щIэныгъэхэм я доктор, КъШКъУ-м и профессор, ЩIДАА-м и академик Тохъутэмыщ Хъызыр и ныбжьыр илъэс 73-рэ ирокъу.
ТхакIуэ, публицист, ЩIДАА-м и академик, КъБР-м щIыхь зиIэ и журналист Котляров Виктор и ныбжьыр илъэс 64-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 4 — 6, жэщым градуси 2 — 3 щыхъунущ.
